|
अल्पसंख्यक कार्य मंत्रालय
|
राष्ट्रीय अल्पसंख्यक आयोग के अध्यक्ष श्री इकबाल सिंह लालपुरा ने आयोग में नए सदस्यों की नियुक्ति के बाद आज नई दिल्ली में पूर्ण आयोग की बैठक की
राष्ट्रीय अल्पसंख्यक आयोग के अध्यक्ष श्री इकबाल सिंह लालपुरा ने आयोग में नए सदस्यों की नियुक्ति के बाद आज नई दिल्ली में पूर्ण आयोग की बैठक की अध्यक्षता की। श्री लालपुरा ने मुस्लिम, बौद्ध, जैन और पारसी समुदायों के सदस्यों का हार्दिक स्वागत किया। आयोग ने एनसीएम के साथ-साथ अल्पसंख्यकों के कल्याण से संबंधित विभिन्न प्रमुख मुद्दों पर चर्चा की। इनमें राज्यमंत्री  के साथ एनसीएम एवं एनसीएमईआई की संयुक्त बैठक, अल्पसंख्यकों की शिक्षा प्रणाली से जुड़ी समस्याएं, सभी समुदायों के संबंध में एक धार्मिक पुस्तक तैयार करना और एनसीएम के अध्यक्ष, उपाध्यक्ष एवं सदस्यों के लिए कैबिनेट मंत्री का दर्जा जैसे विषय शामिल थे।
आयोग ने देश के विभिन्न हिस्सों में गिरजाघरों पर हुए हमलों का भी स्वत: संज्ञान लिया है।आयोग इन मामलों की जांच के लिए टीम भेजने के साथ-साथ संबंधित अधिकारियों से रिपोर्ट भी मांगेगा। तदनुसार एनसीएम द्वारा उचित कार्रवाई की जाएगी। एनसीएम के अध्यक्ष ने अंबाला के उस स्थल का दौरा करने का प्रस्ताव किया है जहां चर्च में तोड़फोड़ की गई थी।
सितंबर 2021 से अब तक आयोग की उपलब्धियों का विवरण और संबंधित अधिकारियों के साथ उठाए गए प्रमुख मुद्दों का विवरण संलग्न है।
अनुलग्नक
एनसीएम में कार्यभार ग्रहण करने के बाद एनसीएम के अध्यक्ष द्वारा की गई महत्वपूर्ण गतिविधियां
- श्री बलविंदर सिंह द्वारा उनके बेटे कोकड़ा के साथ गवर्नमेंट मॉडल स्कूल, सेक्टर-19, चंडीगढ़ स्थित परीक्षा हॉल में प्रवेश करने की अनुमति नहीं देने की शिकायत करने पर 14 सितंबर, 2021 को राष्ट्रीय परीक्षा एजेंसी के अध्यक्ष और चंडीगढ़ प्रशासन से एक रिपोर्ट मांगी। रिपोर्ट की प्रतीक्षा है।
- गुरुद्वारा आनंदपुर साहिब परिसर में सिगरेट पीने के मामले में 15 सितंबर, 2021 को पंजाब के मुख्य सचिव और पुलिस महानिदेशक से रिपोर्ट मांगी। निदेशक ब्यूरो जांच, पंजाब की ओर से जवाब प्राप्त हुआ। रिपोर्ट की प्रतीक्षा है।
- हरियाणा में कर्मचारी चयन बोर्ड की परीक्षाओं में कड़ा और कृपाण की स्कैनिंग और कैथल में बिना सर्च वारंट के सरदार खजान सिंह के परिसर में छापेमारी करने के मामले में 17 सितंबर, 2021 को सोनीपत के पुलिस अधीक्षक और हरियाणा के कर्मचारी चयन बोर्ड के अध्यक्ष से रिपोर्ट मांगी। रिपोर्ट की प्रतीक्षा है।
- दिल्ली के तिलक नगर में अफगान सिख शरणार्थियों और 1984 के सिख विरोधी दंगों के पीड़ितों से 18 सितंबर, 2021 को मुलाकात की। दिल्ली सरकार से अंतरिम जवाब मिला है। रिपोर्ट की प्रतीक्षा है।
- हरिद्वार में गुरुद्वारा ज्ञान गोदरी के मूल स्थान पर स्मारक के लिए भूमि और गुरुद्वारा के पुनर्निर्माण के लिए एक वैकल्पिक स्थल प्रदान करने का मामला 21 सितंबर, 2021 को उत्तराखंड और उत्तर प्रदेश के मुख्यमंत्रियों के साथ उठाया। इस संबंध में दिनांक 23.11.2021 को उत्तर प्रदेश और उत्तराखंड के मुख्यमंत्री को पत्र भेजे गए। अध्यक्ष द्वारा दिनांक 01.12.2021 को हरिद्वार जिला प्रशासन के अधिकारियों के साथ बैठक की गई। जिला प्रशासन के अधिकारियों द्वारा 10.12.2021 को एक समिति का गठन किया गया है। अंतिम रिपोर्ट की प्रतीक्षा है।
- सिख समुदाय के लोगों को कथित रूप से झूठे मामलों में फंसाए जाने के संबंध में 24 सितंबर, 2021 को झारखंड के मुख्य सचिव और पुलिस महानिदेशक से रिपोर्ट मांगी। दिनांक 15.12.2021 को झारखण्ड के पुलिस महानिदेशक से रिपोर्ट प्राप्त हुई है।
- सभी मुख्य सचिवों /सीबीएसई और राष्ट्रीय परीक्षा एजेंसी के प्रशासकों को सिख समुदाय के छात्रों को “कड़ा और कृपाण”जैसे उनकी आस्था से जुड़ी सामग्रियों को स्कैन करने के लिए अन्य उम्मीदवारों की तुलना में परीक्षा केंद्रों पर जल्दी आने के लिए कहकर उनके साथ भेदभाव न करने का एक परामर्श 27 सितंबर, 2021 को जारी किया। रिपोर्ट की प्रतीक्षा है।
- असम सरकार द्वारा चलाए जा रहे बेदखली अभियान में हिंसा और दो व्यक्तियों के मारे जाने के मामले को 27 सितंबर, 2021 को असम के मुख्य सचिव के साथ उठाया। रिपोर्ट की प्रतीक्षा है। एनसीएम के सचिव ने भी अपने असम दौरे के दौरान इस मामले में जानकारी ली।
- श्री तरलोचन सिंह वज़ीर, पूर्व एमएलसी, जम्मू-कश्मीर, अध्यक्ष, राज्य गुरुद्वारा प्रबंधक कमेटी, की नई दिल्ली में रहस्यमय परिस्थितियों में हत्या का मामला 27 सितंबर, 2021 को दिल्ली के पुलिस आयुक्त के साथ उठाया। रिपोर्ट की प्रतीक्षा है।
- 1984 के सिख नरसंहार के पीड़ितों के लिए राहत का मामला 28 सितंबर, 2021 को दिल्ली के मुख्य सचिवके साथ उठाया। रिपोर्ट की प्रतीक्षा है।
- श्रीनगर में सिख अल्पसंख्यक समुदाय सहित कुछ लोगों की हत्या का मामला 8.10.2021 को जम्मू एवं कश्मीर के मुख्य सचिव के साथ उठाया। रिपोर्ट की प्रतीक्षा है।
- शिलांग नगर बोर्ड  और अन्य विभाग के कर्मचारियों को स्वीपर कॉलोनी से हटाये जाने का मामला 8.10.2021 को मेघालय के मुख्य सचिव के साथ उठाया। मेघालय के मुख्य सचिव की ओर से एक जवाब प्राप्त हुआ। गृह मंत्री से 12.10.2021 को इस विषय में माननीय उच्च न्यायालय का निर्णय आने तक या एक सौहार्दपूर्ण समाधान निकलने तक स्वीपर कॉलोनी के निवासियों के हटाने के निर्णय को स्थगित रखने का मेघालय की राज्य सरकार को निर्देश देने का अनुरोध किया।
- पंजाब में सिखों को संवैधानिकेत्तर तरीके से ईसाई धर्म में शामिल कराने के ईसाई मिशनरियों के अभियान का मामला 18.10.2021 को पंजाब के मुख्य सचिव के साथ उठाया। इस विषय में एक बैठक 06.01.2022 को निर्धारित है।
- पंजाबी अकादमी, दिल्ली द्वारा सिख शिक्षकों को मनमाने तरीके से हटाए जाने का मामला 29.10.2021 को दिल्ली के मुख्य सचिवके साथ उठाया। रिपोर्ट की प्रतीक्षा है।
- बरनाला जेल में एक कैदी को "आतंकवादी" के रूप में निरूपित करने का मामला 5 नवंबर, 2021 को पंजाब के मुख्य सचिव के साथ उठाया। रिपोर्ट की प्रतीक्षा है।
- पंजाब जेल से सिख कैदियों की रिहाई का मामला 9 नवंबर, 2021 को पंजाब के पुलिस महानिदेशक, चंडीगढ़ के पुलिस महानिदेशक और दिल्ली के पुलिस आयुक्त के समक्ष उठाया। रिपोर्ट की प्रतीक्षा है।
- भारत की प्रतियोगी परीक्षा में सिख लोगों को हटाने के मामले में 5 अक्टूबर, 2021 को पंजाब के पुलिस महानिदेशक से रिपोर्ट मांगी।
- लखीमपुर खीरी हिंसा मामले में चार सिखों की हत्या के संबंध में 07 अक्टूबर, 2021 को उत्तर प्रदेश के मुख्य सचिव से रिपोर्ट मांगी गई और इस विषय में दिनांक 23.12.2021 को जिलाधिकारी की ओर से एक जवाब प्राप्त हुआ जिसका कार्यालय में विश्लेषण किया जा रहा है।
- उत्तर प्रदेश के मुख्य सचिव से बिजनौर, रामपुर, पीलीभीत और लखीमपुर खीरी जिलों में रहने वाले सिखों को स्वामित्व अधिकार प्रदान करने के संबंध में 8 अक्टूबर, 2021 को एक रिपोर्ट मांगी गई और इस विषय में दिनांक 30.09.2021, 08.10.2021 और 26.11.2021 को स्मरणपत्र भेजे गए।
- सेंसर बोर्ड में सिख सदस्य के नामांकन के संबंध में अध्यक्ष, केंद्रीय फिल्म प्रमाणन बोर्ड, मुंबई, महाराष्ट्र से 21 अक्टूबर, 2021 को एक रिपोर्ट मांगी और आयोग को जवाब प्राप्त हुआ। इस मामले में 29.12.2021 को सुनवाई होनी है।
- 1984 के सिख दंगों के मुआवजे के संबंध में आवेदन प्राप्त होने पर 9 राज्यों -जम्मू-कश्मीर, झारखंड, उत्तराखंड, हिमाचल प्रदेश, बिहार, ओडिशा, हरियाणा, पश्चिम बंगाल और दिल्ली - से रिपोर्ट मांगी गई है।रिपोर्ट की प्रतीक्षा है।
- अध्यक्ष, केंद्रीय फिल्म प्रमाणन बोर्ड, मुंबई, महाराष्ट्र से अल्पसंख्यकों, विशेष रूप से ईसाईयों, की भावनाओं को आहत करने के संबंध में 02 नवंबर, 2021 को एक रिपोर्ट मांगी और इस विषय में मुख्य कार्यकारी अधिकारी, केंद्रीय फिल्म प्रमाणन बोर्ड, मुंबई, महाराष्ट्र की ओर से जवाब प्राप्त हुआ।
- पुलिस अधिकारी द्वारा एक सिख व्यक्ति की दाढ़ी खींचने और आस्था से जुड़ी सामग्रियों का अनादर करने के संबंध में पंजाब सरकार के मुख्य सचिव से 8 नवंबर, 2021 को रिपोर्ट मांगी गई।
- उत्तर प्रदेश के कासगंज में पुलिस हिरासत में 25 वर्षीय लड़के की मौत के मामले में पुलिस महानिदेशक, लखनऊ, उत्तर प्रदेश से11 नवंबर, 2021को रिपोर्ट मांगी और इस विषय में दिनांक 22.12.2021 को जवाब प्राप्त हुआ।
- सरदार निर्मल सिंह के खिलाफ शिकायत के संबंध में पंजाब सरकार के मुख्य सचिव से 15 नवंबर, 2021 को रिपोर्ट मांगी गई। रिपोर्ट की प्रतीक्षा है।
- वरिष्ठ कांग्रेस नेता श्री सलमान खुर्शीद के घर में तोड़फोड़ के मामले में पुलिस अधीक्षक, जिला नैनीताल, उत्तराखंड से 22 नवंबर 2021 को रिपोर्ट मांगी। रिपोर्ट की प्रतीक्षा है।
- अभिनेत्री कंगना रनौत द्वारा इंस्टाग्राम पर की गई सिख विरोधी टिप्पणियों के संबंध में महाराष्ट्र के मुख्य सचिव से 25 नवंबर 2021 को रिपोर्ट मांगी गई और 21.12.2021 को स्मरणपत्र भेजा गया। रिपोर्ट की प्रतीक्षा है।
- पुलिस की कार्रवाई के कारण सुश्री मोफिया परवीन द्वारा आत्महत्या करने के मामले में केरल के मुख्य सचिव से 30 नवंबर, 2021 को रिपोर्ट मांगी गई। रिपोर्ट की प्रतीक्षा है।
- सिख छात्रों के बाल काटने के संबंध में बठिंडा के जिला मजिस्ट्रेट से 2 दिसंबर, 2021 को रिपोर्ट मांगी।
- ईसाइयों पर हमलों के बारे में संबंधित राज्य से 7 दिसंबर, 2021 को रिपोर्ट मांगी गई है। रिपोर्ट की प्रतीक्षा है।
- दिल्ली के तिहाड़ जेल में दो सिख व्यक्तियों की मौत के संबंध में महानिदेशक , तिहाड़ जेल, जनकपुरी, नई दिल्ली से 16 दिसंबर, 2021 को रिपोर्ट मांगी।
- उपायुक्त, रूपनगर, पंजाब से राशन कार्ड/स्मार्ट कार्ड जारी करने के संबंध में 13 दिसंबर, 2021 को रिपोर्ट मांगी। इसके बाद एनसीएम के संयुक्त सचिव ने अधिकारियों से इस मामले में आगे की जानकारी ली।
- पुराने कब्रिस्तान की ज़मीन के कथित खनन/खुदाई और क़ब्रों का अनादर करने के संबंध में पंजाब सरकार के मुख्य सचिव से 27 दिसंबर, 2021 को रिपोर्ट मांगी।
- रूपनगर रेलवे क्रॉसिंग संख्या 88, नंगल बांध, पंजाब में सबवे के निर्माण का मामला 28 दिसंबर, 2021 को रेल मंत्रालय के साथ उठाया।
- एनसीएम के बौद्ध सदस्य की एक शिकायत के आधार पर अध्यक्ष ने पंजाब के मोहाली में लद्दाखी छात्रों के साथ एक स्थानीय महिला द्वारा दुर्व्यवहार और शारीरिक हमले की शिकायत पर संज्ञान लिया। पुलिस अधिकारियों ने तुरंत कार्रवाई की और उन्होंने दोनों पक्षों को बुलाया और स्थानीय महिला ने माफी मांगी और छात्रों को भविष्य में उचित व्यवहार का आश्वासन दिया गया।
- पारसी संपत्ति के अतिक्रमण की शिकायत गुजरात के मुख्य सचिव से की गई और रिपोर्ट की प्रतीक्षा है।
- हरियाणा और कर्नाटक में चर्च में तोड़फोड़ की खबर पर विभिन्न टीमों को मौके पर भेजा जा रहा है और जांच रिपोर्ट एनसीएम को सौंपी जाएगी। रिपोर्ट के आधार पर उचित कार्रवाई की जाएगी।
अन्य अल्पसंख्यकों/बैठकों के मुद्दे
- आयोग द्वारा प्राप्त शिकायतों/समस्याओं के संबंध में निर्णय को अंतिम रूप देने के लिए आयोग द्वारा मांगी गई रिपोर्टों को शीघ्र प्रस्तुत करने का मामला 16 सितंबर, 2021 को विभिन्न राज्यों/केन्द्र- शासित प्रदेशों के मुख्य सचिवों और प्रशासकों के साथ उठाया गया।
- श्रीमती शबीन सुल्ताना  के साथ 17 सितंबर, 2021 को बैठक।
- उपराष्ट्रपति और गृह मंत्री से 22 सितंबर, 2021 को मुलाकात की।
- कॉन्स्टीट्यूशनल क्लब, वीपी हाउस में विधि एवं न्याय मंत्री श्री किरेन रिजिजू की उपस्थिति में 25 सितंबर, 2021 को एक पुस्तक "सामाजिक चिंतन" - अविनाश राय खन्ना का विमोचन किया।
- पंजाब राज्य अल्पसंख्यक आयोग के सदस्य श्री लाल हुसैनऔर श्री विक्रमजीत सिंह साहनी  से 27 सितंबर, 2021 को मुलाकात की।
- राज्यमंत्री श्रीजॉन बारला के नेतृत्व में ईसाई अल्पसंख्यक प्रतिनिधिमंडल के साथ अल्पसंख्यक कार्य मंत्रालय द्वारा आयोजित एक बैठक में 28 सितंबर, 2021 को भाग लिया। उसके बाद लोकसभा अध्यक्ष श्री ओम बिरला से मुलाकात की।
- विधि एवं न्याय मंत्री श्री किरेन रिजिजू से उनके आवास पर 29 सितंबर, 2021 को मुलाकात की।
- गुरुग्राम में एक मुस्लिम व्यक्ति के साथ मारपीट और उसे धार्मिक नारे लगाने के लिए मजबूर करने का मामला गुरुग्राम के पुलिस आयुक्त केसमक्ष 29 अक्टूबर, 2021 को उठाया।
- अध्यक्ष ने 12 नवंबर, 2021 को सिख, ईसाई और मुस्लिम समुदायों के सदस्यों के साथ अंतर-धार्मिक संबंधों पर एक बैठक बुलाई।
- जैन और सिख समुदायों के साथ अंतर-धार्मिक संबंधों पर एक और बैठक 15 नवंबर, 2021 को हुई।
- एनसीएम में 18.11.2021 को गुरु नानक जयंती मनाई गई, जिसमें प्रतिष्ठित हस्तियों ने भाग लिया।
- दिनांक 03.12.2021 को जैन समाज के सदस्यों के साथ बैठक की गई।
- दिनांक 18.12.2021 को एनसीएम में अल्पसंख्यक दिवस मनाया गया, जहां अल्पसंख्यक कार्य मंत्री श्री मुख्तार अब्बास नकवी,अल्पसंख्यक कार्य राज्यमंत्री श्री जॉन बारला और अन्य प्रमुख धर्मगुरु जैसी प्रतिष्ठित हस्तियां उपस्थित थीं।
- एनसीएम में 24.12.2021को क्रिसमस मनाया गया।
शिकायत और सुनवाई की स्थिति
वर्ष 2021-22 के दौरान 1590 शिकायतें दर्ज की गईं, जिनमें से 725 का निपटारा किया जा चुका है। शेष 865 शिकायतें जांच/रिपोर्ट मांगे जाने/सुनवाई के विभिन्न चरणों में हैं।
वर्ष 2021-22 के दौरान आयोग ने अब तक 29 मामलों में 41 सुनवाइयां की हैं।